
מכרז פומבי מס' 09-2023 
[bookmark: TenderDesc_1]רכש רישוי, התקנה והטמעת פלטפורמת  פיתוח יישומים ב -  LOW CODE 
 
1. רשות המסים בישראל- שע"מ (להלן: "המזמינה"), מפרסמת בזאת מכרז 09/2023, לרכש רישוי, התקנה והטמעת פלטפורמת  פיתוח יישומים ב -  LOW CODE ("המכרז").
2. תקופת ההתקשרות עם המציע הזוכה תחל במועד חתימה על הסכם ההתקשרות המצורף למסמכי המכרז על ידי שני הצדדים למשך 12 חודשים מיום חתימה על ההסכם, עם אופציה של המזמינה להארכת תקופת ההתקשרות בתקופות נוספות של 12 חודשים בכל מימוש, ועד ל- 48 חודשים נוספים.
3. על המציע לעמוד בתנאי הסף שלהלן ולצרף להצעתו את המסמכים המוכיחים את עמידתו בהם כתנאי להשתתפותו במכרז:
3.1. על המציע להמציא את האישורים הנדרשים על פי חוק עסקאות גופים ציבוריים, התשל"ו-1976 (ישות משפטית שאינה מאוגדת בהתאם לדיני מדינת ישראל, תצרף אישורים מקבילים על פי דין מושבה, ככל שאלה קיימים).
3.2. אם המציע הינו תאגיד, על המציע להמציא אישור על רישום במרשם המתנהל לפי דין לגבי תאגידים מסוגו וכן אישור עו"ד.
4. על המציע  לעמוד בכל תנאי הסף הנוספים ובמלוא הדרישות כמפורט במכרז.
5. מסמכי המכרז ניתנים להורדה מאתר מנהל הרכש הממשלתי שכתובתו: https://mr.gov.il/ilgstorefront/he
[bookmark: regEmailAddress]לשם קבלת נספח C – "תיאור מצב קיים", יחתום המציע על נספח ה' – "הצהרה על סודיות לצורך קבלת נספח תיאור מצב קיים" ויגישו חתום כנדרש עד 6.9.2023 בכתובת mehrazimshaam@taxes.gov.il. חתימה על הנספח והגשתו הינם תנאים הכרחיים לקבלת נספח זה ומציע אשר לא יגיש את הטופס חתום כנדרש לא יוכל לקבל את נספח זה ולהגיש הצעה למכרז. 
6. שאלות הבהרה למכרז יש להפנות בכתב, עד לתאריך 14.9.2023 בשעה 13:00.
7. את ההצעות יש להכניס לתיבת המכרזים הנמצאת ברשות המסים בישראל- רחוב פועלי צדק 4 ירושלים, קומת כניסה חדר כ-30 עד לתאריך 31.10.2023 בשעה 15:00. ההצעה תוגש באריזה חתומה וסגורה המכילה שני עותקים וקבצים דיגיטליים. על גבי המעטפה יש לציין את שם המכרז ומספרו בלבד. הצעה שלא תימצא בתיבת המכרזים במועד האמור לא תידון.
8. המזמינה רשאית לא לקבל אף אחת מההצעות שיוגשו ו/או לבטל את המכרז לרבות מטעמי תקציב.
9. הזוכה במכרז יידרש לחתום על הסכם במתכונת ההסכם המצורף למסמכי המכרז.
10. ניתן לעיין בחוברת המכרז באתר האינטרנט של מנהל הרכש בישראל שכתובתו https://mr.gov.il/ilgstorefront/he              
11. כל שינוי במסמכי המכרז יפורסם באתר האינטרנט הממשלתי. על המציעים החובה להתעדכן ולעקוב אחר פרסומים באתר האינטרנט ביחס למכרז.
12. בסתירה בין הוראות מודעה זו לבין הוראות מסמכי המכרז, מסמכי המכרז יגברו.
13. המזמינה אינה חייבת לקבל את ההצעה הזולה ביותר או כל הצעה שהיא. המזמינה שומרת על זכותה לבקש הבהרות מהמציעים. המזמינה רשאית שלא להתחשב בכל הצעה שהיא בלתי סבירה או חסרה או שאינה עונה על דרישות במכרז. המזמינה רשאית לא לקבל אף אחת מההצעות שיוגשו ו/או לבטל את המכרז.

